СТАНОВИЩЕ НА ВЪЗЛОЖИТЕЛЯ- ОБЩИНА ПАНАГЮРИЩЕ

ОТ ПРОВЕДЕНО ОБЩЕСТВЕНО ОБСЪЖДАНЕ НА ДОКЛАД ЗА ОВОС ЗА ИНВЕСТИЦИОННО ПРЕДЛОЖЕНИЕ:

"Изграждане на съоръжения за третиране и обезвреждане на отпадъците от общините Панагюрище и Стрелча"

По време на проведеното обществено обсъждане на 22.03.2011 г. на Доклад за ОВОС на инвестиционно предложение: "Изграждане на съоръжения за третиране и обезвреждане на отпадъците от общините Панагюрище и Стрелча" бяха зададени следните въпроси и дадени съответните отговори:

Въпрос: „Какви рекултивационни мерки се предвижда да се проведат в частта на съществуващото сметище с цел намаляване на замърсяването на водите, както и инфилтрата?"

Отговор:Предвижда се изграждане на ретензионен басейн, където ще се събират инфилтратните води, след което с помпи ще се връща и оросява върху депото.

Що се касае за водите, които ще се получават от рекултивираното сметище се вижда от схемата, че терена е скатен, така че е предвидено да се заустват накрая на депото в охранителни канавки. Положена е тръба, която да улавя водите и да не се замърсяват по никакъв начин.

Битовите отпадни води, които ще се формират от персонала, които ще обслужва новото депо, ще се пречистват в локално пречиствателно съоръжение и след това ще се заустват в дерето.

Въпрос:Предвидени ли са мониторингови сондажи?

Отговор: Предвиден е мониторинг на няколко места даже преди да стартира строителството на новото съоръжение, за да може да се прецени какво е състоянието на водите преди и след изграждане на съоръжението. Също така са предвидени и пунктове за мониторинг на повърхностните води, както и изготвена част „Мониторинг" от 12 части по проекта, така като се изисква по Наредба № 4/21.05.2001 г. и Наредба № 8 /24.08.2004 за Условията и изискванията за изграждане и експлоатация на депа и други съоръжения и инсталации за оползотворяване и обезвреждане на отпадъци.

Въпрос:"Ще бъдат ли изчистени пластмасовите торбичките, които в момента виждаме как са замърсили терена и около него?

Отговор:Разбира се, ако не идват нови такива. Освен това е добре да се започне ползването на „добри" практики от други европейски страни и фирми, като постепенно бъдат заменени с торби от друг вид материали - хартия, плат и др.

Въпрос:„В момента по груби оценки се генерират около 12 000 тона/годишно. При представянето на инвестиционното предложение бяха споменати други цифри за отпадъците, които ще се депонират. От къде е разликата?
Отговор: Отпадъците, които са предвидени по проектно предложение да се депонират на бъдещото депо, разбира се, че ще бъдат по -малко, тъй като отпадъка, който ще се генерира, трябва да се минимизира непрекъснато. Какво означава това: спазвайки заложеното в НПУО и ОПУО на община Панагюрище и община Стрелча са предвидени мерки за разделно събиране на отпадъците. Освен това, онзи отпадък , който става за компост, т.е, зелените отпадъци, също не се депонират, така че на депото отива само това, което не става за нищо и по този начин е намалено количеството на депонираните отпадъци.

Въпрос:„Какви води ще пречистваме?"
Отговор: Битово фекалните води ще се пречистват в локално пречиствателно съоръжение, след което ще се заустват в дерето.
Други води, това са инфилтратните води, които ще се събират в ретензионен басейн и с помпи ще се използват за оросяване, а след изграждане на ПСОВ-гр. Панагюрище ще се отвеждат за пречистване.
Въпрос:„Какви битови отпадъци ще могат да се транспортират от община Стрелча на бъдещото депо?"
Отговор: Всичко, което и до сега, но ще бъде задължена община Стрелча да прилага разделно събиране с цел постепенно намаляване на количествата на отпадъка, който трябва да се депонира.
Възложителят - община Панагюрище няма друго (различно) становище от това на консултантите, които са го представили в проекта и в Доклада за ОВОС.

